Kjønnene er ganske like, bortsett fra at hannen har en stor oransje flekk som dekker omtrent halvparten av framvingen. Denne flekken finnes både på oversiden og undersiden av vingen. Vingeoversiden har lys hvit som grunnfarge. Bakvingenes overside har et lyst grått marmorert mønster. Framvingens underside er for det meste hvit. Bakvingenes underside har noen grønne og svarte marmorerte flekker (mønster).